Gansbaai Courant -Nuwe Logo Nuwe Visie Nuwe Missie | Xplorio Xplorio
Nuwe Logo Nuwe Visie Nuwe MissiePublished: 08 July 2016, By: Gansbaai Courant, Category: Gansbaai General NewsDie nuutontwerpte embleem, ‘n nuwe visie en missie, asook gestruktureerde doelwitte is ‘n goeie aanduiding dat Gansbaai Sakekamer volspoed en doelgerig op dreef is. Hierdie nuwe inisiatiewe is tydens ‘n ledevergadering van Gansbaai Sakekamer deur die voorsitter, Julia Barlow, bekendgemaak. Die verrassing van die aand was egter die teenwoordigheid van Overstrandse Uitvoerende Burgemeester, Raadsdame Nicolette Botha-Guthrie. Haar taak was om ‘n geraamde sertifikaat vir Eervolle Lidmaatskap aan Fanie Bothma te oorhandig. Dit is die eerste keer in die geskiedenis van die Sakekamer wat ‘n lid op hierdie wyse bedank word vir jarelange aktiewe diens.
Daarna het sy die geraamde sertifikaat aan Fanie oorhandig, met ‘n pragtige ruiker aan sy eggenote, Julie. Fanie was onbewus van die reëlings en het gesê dit is vir hom ‘n groot eer en vreugde dat hy die status van ‘n Erelid ontvang het. “Vanaand sal as ‘n besonderse gebeurtenis in my lewe gekoester word,” het hy gesê. SUBSCRIBE TO XPLORIO SHARE THIS POST: Email Facebook Twitter Information